En liten (ca. 2 millimeter), nokså bred og flat, gulbrun bille med reduserte øyne. Kroppsformen gjør det mulig for dem å gjemme seg i pelsen til vertsdyrene. Arten er luselignende, men dekkvingene avslører at det er en bille. Antennene er korte og klubbeformede, hodte skovlformet uten fasettøyne, pronotum bredt med avsatt, hårete sidekant, dekkvingene korte og rundede.